# Allen Johnson

### Wikipedia

Allen Johnson (s. 1. maaliskuuta 1971 Washingtonissa) on yhdysvaltalainen pika-aitajuoksija ja eräs kautta aikain menestyksekkäimpiä urheilijoita lajissaan.

Ensimmäisen kansainvälisten arvokisojen mitalinsa, väriltään kultaisen, Johnson saavutti Barcelonan MM-hallikisoista 60 metrin aidoista vuonna 1995 ajalla 7,39. Myöhemmin samana vuonna Göteborgin ulkoratojen MM-kisoissa hän voitti mestaruuden 110 metrin aidoissa ajalla 13,00. 1996 Atlantan olympialaisissa hän voitti kultamitalin ajalla 12,95. Johnson voitti kultaa myös 1997 Ateenan MM-kisoista, ajalla 12,93 ja saavutti lisäksi kultamitalin pitkästä viestistä juostuaan välierissä Yhdysvaltain joukkueessa. Kaksi vuotta myöhemmin 1999 Sevillan MM-kisoissa hänen taipaleensa katkesi puolivälieriin. Myös 2000 Sydneyn olympialaisissa Johnson jäi ilman mitalia sijoituttuaan neljänneksi.

2001 Edmontonin MM-kisoissa Johnson palasi takaisin kultakantaan juostuaan mestaruuteen ajalla 13,04. Kaksi vuotta myöhemmin 2003 Birminghamin MM-hallikisoista Johnson voitti kultaa ajalla 7,47. Samana vuonna Pariisin ulkoratojen MM-kisoissa Johnson voitti jo neljännen ulkoratojen maailmanmestaruutensa ajalla 13,12. 2004 Budapestin MM-hallikisoista Johnson voitti jo kolmannen hallimaailmanmestaruutensa ajalla 7,36. Samana vuonna Ateenan olympialaisissa hän jäi alkueriin ajalla 13,45. 2005 Helsingin MM-kisoissa Johnson aitoi pronssille ajalla 13,09.

Yhdysvaltain mestaruuden vasemmasta silmästään sokea Johnson on voittanut ulkoradoilla seitsemän kertaa (96, 97, 00, 01, 02, 03, 05) ja hallissa kolmesti. Hän on 178 senttimetriä pitkä ja painaa 70 kilogrammaa. Johnsonin ennätys 110 metrin aidoissa on 12,92, minkä hän juoksi 1996 kahdesti ja 60 metrin aidoissa 7,36. Lisäksi hän on hypännyt pituutta 785, korkeutta 211 ja kolmiloikkaa 14,83. Sata metriä hän on juossut aikaan 10,41, 200 metriä 20,26, 400 metriä 48,27 ja 400 metrin aidat 52,00. Hänen valmentajanaan toimii Sylvanues Hepburn.

## [muokkaa] Aiheesta muualla

- Johnson Yhdysvaltain yleisurheiluliiton sivuilla

Miesten 110 metrin aitojen olympiavoittajat
1900: Alvin Kraenzlein | 1904: Frederick Schule | 1908: Forrest Smithson | 1912: Frederick Kelly | 1920: Earl Thomson | 1924: Daniel Kinsey | 1928: Sidney Atkinson | 1932: George Saling | 1936: Forrest Towns | 1948: William Porter | 1952: Harrison Dillard | 1956: Lee Calhoun | 1960: Lee Calhoun | 1964: Hayes Jones | 1968: Willie Davenport | 1972: Rodney Milburn | 1976: Guy Drut | 1980: Thomas Munkelt | 1984: Roger Kingdom | 1988: Roger Kingdom | 1992: Mark McKoy | 1996: Allen Johnson | 2000: Anier García | 2004: Liu Xiang

Haettu osoitteesta http://fi.wikipedia.org../../../a/l/l/Allen_Johnson_65cd.html

Luokat: Yhdysvaltalaiset pika-aitajuoksijat | Yhdysvaltalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Eesti
- English
- Español
- Français
- Italiano
- 日本語
- Norsk (bokmål)
- Polski
- Svenska